b'\n_START_ARTICLE_\nTh\xc3\xa9oneste Bagosora\n_START_PARAGRAPH_\nTh\xc3\xa9oneste Bagosora (s. 16. elokuuta 1941) on ruandalainen eversti, joka on tuomittu Kansainv\xc3\xa4lisess\xc3\xa4 tuomioistuimessa elinkautiseen vankeusrangaistukseen Ruandan kansanmurhan p\xc3\xa4\xc3\xa4suunnittelijana._NEWLINE_Bagosora syntyi vuonna 1941 Gisenyin alueella Ruandan l\xc3\xa4nsiosassa. Presidentti Juv\xc3\xa9nal Habyarimana ja monet muut hutueliitin j\xc3\xa4senet olivat kotoisin samalta seudulta. Bagosora valmistui upseeriksi 1964 ja jatkoi opintojaan Ranskassa._NEWLINE_Eversti Bagosora oli maansa armeijan ylip\xc3\xa4\xc3\xa4llikk\xc3\xb6, kun h\xc3\xa4n laati suunnitelman maansa tutsiv\xc3\xa4hemmist\xc3\xb6n tuhoamisesta. Sadan seuraavan p\xc3\xa4iv\xc3\xa4n aikana tutseja surmattiin yli 800 000.  Bagosoara organisoi, koulutti ja aseisti yhdess\xc3\xa4 kahden muun upseerin kanssa Interahamwe-joukot, jotka toetuttivat tappamisen. He kokosivat my\xc3\xb6s nimilistoja tutseista ja maltillisista hutuista, jotka vastustivat etnisi\xc3\xa4 puhdistuksia. Valmistelu oli alkanut jo vuonna 1990, vaikka kansanmurha leimahti liikkeelle vuonna 1994 presidentti Habyarimanan lentokoneen sy\xc3\xb6ksytty\xc3\xa4 maahan. Kun hutujen sotaonni k\xc3\xa4\xc3\xa4ntyi, Th\xc3\xa9oneste Bagosora pakeni Kameruniin miss\xc3\xa4 h\xc3\xa4net pid\xc3\xa4tettiin vuonna 1996.'